pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ แนะประชาชนทำความเข้าใจยุทธศาสตร์ชาติหลังประกาศใช้แล้ว ชี้นำพาประเทศสู่การพัฒนาอย่างยั่งยืน
วันอาทิตย์ที่ 14 ตุลาคม 2561
นายกฯ แนะประชาชนทําความเข้าใจยุทธศาสตร์ชาติหลังประกาศใช้แล้ว ชี้นําพาประเทศสู่การพัฒนาอย่างยั่งยืน
นายกรัฐมนตรี แนะประชาชนทําความเข้าใจยุทธศาสตร์ชาติหลังประกาศใช้แล้ว ชี้นําพาประเทศสู่การพัฒนาอย่างยั่งยืน
วันนี้ (14 ต.ค 61) พลเอก ประยุทธ์ จันทร์โอชา นายกรัฐมนตรี เปิดเผยว่า ยุทธศาสตร์ชาติ 20 ปี (พ.ศ. 2551 - 2580) ได้ประกาศในราชกิจจานุเบกษาแล้ววานนี้ ถือเป็นยุทธศาสตร์ชาติฉบับแรกของประเทศไทย ที่ทุกส่วนจะต้องนําไปปฏิบัติเพื่อก้าวสู่วิสัยทัศน์มั่นคง มั่งคั่ง ยั่งยืน เป็นประเทศที่พัฒนาแล้วตามหลักปรัชญาของเศรษฐกิจพอเพียง
"นายกฯ อยากให้สื่อและประชาชนทุกคนไปศึกษาทําความเข้าใจยุทธศาสตร์ชาติและแผนการปฏิรูปที่มีความเชื่อมโยงกัน โดย 5 ปีแรกนับจากนี้สําคัญที่สุด รัฐบาลหน้าจะต้องทําตามกรอบนี้แต่สามารถปรับเปลี่ยนได้ ตามสถานการณ์ โดยยืนยันว่าไม่ได้มุ่งหวังสืบทอดอํานาจแต่อย่างใด"
นายกรัฐมนตรีระบุว่า ยุทธศาสตร์ชาติจะเป็นแผนแม่บทของกระทรวงต่าง ๆ เพื่อให้มีทิศทางที่ชัดเจน ใช้งบประมาณอย่างเหมาะสม มีการประเมินผลโดยรายงานผ่านรัฐบาลไปยังคณะกรรมการยุทธศาสตร์ชาติและคณะกรรมการปฏิรูปประเทศ สิ่งใดที่เป็นปัญหาจะแก้ไขอย่างไร ทุกอย่างจะต้องตอบสนองความยั่งยืนของประเทศ เช่น การบริหารจัดการน้ํา โครงสร้างพื้นฐาน เส้นทางเชื่อมระหว่างเมือง เป็นต้น
สิ่งที่เป็นประโยชน์กับประชาชน คือ คนไทยทุกคนจะได้รับการพัฒนาทุกด้านทุกช่วงวัยให้เป็นคนดี เก่ง และมีคุณภาพ มีความเสมอภาคเท่าเทียมกัน และมีส่วนร่วมกับภาครัฐ ขณะเดียวกันภาคเอกชนก็สามารถใช้ยุทธศาสตร์ชาติเป็นแนวทางในการประกอบธุรกิจได้ด้วยเช่นเดียวกัน
"นายกฯ เน้นย้ําว่า ประเทศไทยจะต้องพ้นจากกับดักรายได้ปานกลาง และมีความสมดุลในการพัฒนาทุกด้าน ภายใต้ประเด็นยุทธศาสตร์ 6 ด้าน คือ ด้านความมั่นคง ด้านการสร้างความสามารถในการแข่งขัน ด้านการพัฒนาและเสริมสร้างศักยภาพทรัพยากรมนุษย์ ด้านการสร้างโอกาสและความเสมอภาคทางสังคม ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และด้านการปรับสมดุลและพัฒนาระบบการบริหารจัดการภาครัฐ"
________________
สํานักโฆษก
รัฐบาลไทย-ข่าวทำเนียบรัฐบาล-เริ่มแล้ว !!! 23 มีนาคม นี้  กระทรวงอุตสาหกรรมขอเป็นส่วนหนึ่ง ในการลด/ป้องกันการแพร่กระจายของเชื้อไวรัส #โควิด-19 ปฏิบัติงานที่บ้าน – เหลื่อมเวลาในการทำงาน (Work from Home)
วันอังคารที่ 24 มีนาคม 2563
เริ่มแล้ว !!! 23 มีนาคม นี้  กระทรวงอุตสาหกรรมขอเป็นส่วนหนึ่ง ในการลด/ป้องกันการแพร่กระจายของเชื้อไวรัส #โควิด-19 ปฏิบัติงานที่บ้าน – เหลื่อมเวลาในการทํางาน (Work from Home)
กระทรวงอุตสาหกรรมขอเป็นส่วนหนึ่ง ในการลด/ป้องกันการแพร่กระจายของเชื้อไวรัส #โควิด-19 ปฏิบัติงานที่บ้าน – เหลื่อมเวลาในการทํางาน (Work from Home)
กระทรวงอุตสาหกรรมขอเป็นส่วนหนึ่ง ในการลด/ป้องกันการแพร่กระจายของเชื้อไวรัส #โควิด-19 ปฏิบัติงานที่บ้าน – เหลื่อมเวลาในการทํางาน (Work from Home)
-ย้ําภารกิจการขับเคลื่อนงานของกระทรวงฯ เป็นไปอย่างมีประสิทธิภาพและต่อเนื่อง
- เราจะก้าวข้ามผ่านวิกฤตินี้ไปด้วยกัน
รัฐบาลไทย-ข่าวทำเนียบรัฐบาล-วิธีดูแลสุขภาพจิตใจของคนวัยแรงงานในสถานการณ์โควิด-19
วันอังคารที่ 5 พฤษภาคม 2563
วิธีดูแลสุขภาพจิตใจของคนวัยแรงงานในสถานการณ์โควิด-19
มีวิธีการดูแลตัวเองอย่างไรบ้างนะ ??
วิธีดูแลสุขภาพใจในวัยแรงงาน
1.ตั้งสติ
2.ปรับตัว
3.สํารวจตัวเอง ให้กําลังใจตนเอง
4.หมั่นกระตุ้นกําลังใจของตนเอง
5.ส่งต่อพลังใจด้านบวกให้ผู้อื่นรอบตัว
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ตรวจเยี่ยม ให้กำลังใจผู้ประสบภัยจากพายุโซนร้อนปาบึก สั่งการหน่วยงานในพื้นที่เร่งซ่อมแซมฟื้นฟูให้แล้วเสร็จภายใน 1 เดือน
วันจันทร์ที่ 7 มกราคม 2562
นายกรัฐมนตรีลงพื้นที่ตรวจเยี่ยม ให้กําลังใจผู้ประสบภัยจากพายุโซนร้อนปาบึก สั่งการหน่วยงานในพื้นที่เร่งซ่อมแซมฟื้นฟูให้แล้วเสร็จภายใน 1 เดือน
นายกรัฐมนตรีลงพื้นที่ตรวจเยี่ยม ให้กําลังใจผู้ประสบภัยจากพายุโซนร้อนปาบึก สั่งการหน่วยงานในพื้นที่เร่งซ่อมแซมฟื้นฟูให้แล้วเสร็จภายใน 1 เดือน
วันนี้ (7 มกราคม2562) เวลา 07.00 น. พลเอก ประยุทธ์ จันทร์โอชา นายกรัฐมนตรี พร้อมคณะประกอบด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นายกฤษฎา บุญราช รัฐมนตรีว่าการกระทรวงเกษตรและสหกรณ์ นายอาคม เติมพิทยาไพสิฐ รัฐมนตรีว่าการกระทรวงคมนาคม และผู้บริหารหน่วยงานที่เกี่ยวข้องเดินทางลงพื้นที่ตรวจเยี่ยมผู้ประสบภัยจากเหตุพายุโซนร้อนปาบึก ณ จังหวัดนครศรีธรรมราช
เมื่อเดินทางมาถึงจังหวัดนครศรีธรรมราช นายกรัฐมนตรีพร้อมคณะเดินทางไปยังบ้านเลขที่ 116 หมู่ 7 ตําบลคลองน้อย อําเภอปากพนัง เพื่อวางพวงหรีดเคารพศพนายปรีชา จันทร์แก้ว ผู้เสียชีวิตจากเหตุพายุโซนร้อนปาบึก ซึ่งก่อนเสียชีวิตได้ช่วยเหลือชาวบ้านอพยพจากเหตุน้ําท่วม และญาติได้พบศพใกล้บริเวณบ้านพัก คาดว่าเป็นตะคริวหรือเป็นลมทําให้เสียชีวิตในวันที่ 4 มกราคม 2562 ขณะนี้ศพอยู่ในพระบรมราชานุเคราะห์จนเสร็จสิ้นงาน ทั้งนี้ นายกรัฐมนตรีได้พูดคุยให้กําลังใจกับญาติผู้เสียชีวิต พร้อมมอบเงินช่วยเหลือให้แก่ครอบครัวผู้เสียชีวิตตามระเบียบราชการ จํานวน 50,000 บาท
จากนั้น นายกรัฐมนตรีได้กล่าวพบปะกับประชาชนที่มาให้การต้อนรับตอนหนึ่งว่า ได้ติดตามสถานการณ์อยู่ตลอดเวลา รู้สึกเศร้าใจกับเหตุการณ์และความสูญเสียที่เกิดขึ้น แต่ก็ดีใจที่ได้เห็นรอยยิ้มของประชาชน พร้อมฝากให้ อสม. ผู้นําส่วนท้องถิ่นดูแลประชาชนในพื้นที่อย่างเต็มที่ ในส่วนของรัฐบาลพร้อมให้การช่วยเหลือในทุก ๆ ด้าน พร้อมสั่งการให้หน่วยงานราชการในพื้นที่เร่งฟื้นฟูซ่อมแซมบ้านเรือน ถนน ทาง รวมถึงความเสียหายอื่น ๆ เพื่อบรรเทาความเดือดร้อนให้กับประชาชน โดยให้เร่งสํารวจความเสียหายให้แล้วเสร็จภายใน 15 วัน ซ่อมแซมระบบสาธารณูปโภคให้แล้วเสร็จภายใน 7 วัน และซ่อมแซมที่อยู่อาศัยโดยเฉพาะความเสียหายทั้งหลังให้แล้วเสร็จภายใน 1 เดือน
จากนั้น นายกรัฐมนตรีพร้อมคณะเดินทางต่อไปยังสามแยกเนินตาขํา ตําบลบางพระ อําเภอปากพนังเพื่อตรวจเยี่ยมให้กําลังใจผู้ประสบภัย และตรวจสภาพความเสียหายบริเวณแหลมตะลุมพุก
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงคมนาคมเร่งรัดดำเนินการระบบตั๋วร่วม เพื่อให้ประชาชนได้เริ่มใช้ “บัตรแมงมุม” ภายในเดือนตุลาคม 2560 เพิ่มความสะดวกสบายเชื่อมต่อการเดินทางทุกรูปแบบ
วันพุธที่ 24 พฤษภาคม 2560
กระทรวงคมนาคมเร่งรัดดําเนินการระบบตั๋วร่วม เพื่อให้ประชาชนได้เริ่มใช้ “บัตรแมงมุม” ภายในเดือนตุลาคม 2560 เพิ่มความสะดวกสบายเชื่อมต่อการเดินทางทุกรูปแบบ
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ กล่าวว่า กระทรวงฯ ได้มอบให้สํานักงานนโยบายและแผนการขนส่งและจราจร (สนข.) ดําเนินการระบบตั๋วร่วม หรือบัตรแมงมุม เพื่อให้บริการประชาชนในการเชื่อมต่อการเดินทาง
ทั้งระบบรถไฟฟ้า รถโดยสารประจําทาง เรือโดยสาร และทางพิเศษ รวมทั้งใช้แทนเงินสดในการชําระค่าสินค้า และนํามาให้บริการกับผู้มีรายได้น้อย เพื่อให้เข้าถึงระบบบริการขนส่งสาธารณะ ซึ่งมีความก้าวหน้าการดําเนินงาน ดังนี้
1. ระบบตั๋วร่วมรองรับการเดินทางเชื่อมต่อผ่าน “บัตรแมงมุม” สนข. ร่วมกับหน่วยงานที่เกี่ยวข้อง ประกอบด้วย การรถไฟฟ้าขนส่งมวลชนแห่งประเทศไทย (รฟม.) บริษัท รถไฟฟ้า ร.ฟ.ท. จํากัด (รฟฟท.) องค์การขนส่งมวลชนกรุงเทพ (ขสมก.) กรุงเทพมหานคร และภาคเอกชน ได้เร่งรัดดําเนินการให้สามารถใช้ “บัตรแมงมุม” ได้ตั้งแต่เดือนตุลาคม 2560 เป็นต้นไป โดยเริ่มจากระบบรถโดยสารประจําทางของ ขสมก. และรถไฟฟ้าที่เปิดให้บริการในปัจจุบัน 4 สาย ได้แก่ รถไฟฟ้าแอร์พอร์ตลิงก์ รถไฟฟ้าสายสีม่วง รถไฟฟ้าสายสีเขียว (BTS) และรถไฟฟ้าใต้ดินสายสีน้ําเงิน สําหรับในระยะต่อไปจะสามารถใช้บริการได้ครอบคลุมทุกระบบการขนส่ง ได้แก่ ทางพิเศษ เรือโดยสาร และรถไฟฟ้าสายใหม่ที่อยู่ระหว่างการก่อสร้าง
2. "บัตรแมงมุม" รองรับการชําระค่าสินค้า โดยสามารถใช้แทนเงินสดชําระค่าสินค้าจากร้านค้าต่าง ๆ ที่เข้าร่วม คาดว่าจะสามารถเริ่มใช้ได้ในปี 2561
3. ระบบตั๋วร่วมรองรับระบบการจ่ายเงินสวัสดิการสังคมและช่วยเหลือผู้มีรายได้น้อย(E-Payment) ผ่าน “บัตรสวัสดิการผู้มีรายได้น้อย” ของรัฐบาล ระบบตั๋วร่วมได้ออกแบบระบบให้สามารถรองรับระบบการจ่ายเงินสวัสดิการสังคมและช่วยเหลือผู้มีรายได้น้อยของรัฐบาล ภายใต้โครงการระบบการชําระเงินแบบอิเล็กทรอนิกส์แห่งชาติ (National e-Payment) โดยผู้มีรายได้น้อยสามารถใช้บัตรสวัสดิการชําระค่าเดินทางด้วยรถโดยสารของ ขสมก. ทั้งนี้ กระทรวงการคลังได้กําหนดแผนบูรณาการระบบตั๋วร่วมเข้ากับระบบจ่ายเงินเพื่อสวัสดิการแห่งรัฐปี 2560 สําหรับพื้นที่กรุงเทพมหานครและปริมณฑล เริ่มใช้ระบบตั๋วร่วมได้ในเดือนตุลาคม 2560
ซึ่งขณะนี้ ขสมก. ได้เริ่มดําเนินการติดตั้งระบบ e-Ticket เพื่อใช้งานกับระบบตั๋วร่วนและระบบสวัสดิการแล้ว โดยจะให้เริ่มใช้งานได้ในระยะแรก จํานวน 800 คัน และจะดําเนินการในระยะต่อไปจนครบ 2,600 คัน
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุม คณะกรรมการขับเคลื่อนการแก้ไขปัญหา จังหวัดชายแดนภาคใต้ (คปต.) ครั้งที่ 3/2561
วันอังคารที่ 26 มิถุนายน 2561
รอง นรม. พล.อ.ประวิตรฯ เป็นประธานการประชุม คณะกรรมการขับเคลื่อนการแก้ไขปัญหา จังหวัดชายแดนภาคใต้ (คปต.) ครั้งที่ 3/2561
รอง นรม. พล.อ.ประวิตรฯ เป็นประธานการประชุมคณะกรรมการขับเคลื่อนการแก้ไขปัญหาจังหวัดชายแดนภาคใต้ พร้อมขับเคลื่อนค่ายพัฒนาเพื่อการเรียนรู้สังคมพหุวัฒนธรรม เพื่อส่งเสริมการสร้างความรู้ความเข้าใจที่ถูกต้อง นําไปสู่การอยู่ร่วมในสังคมได้อย่างสันติสุข
วันนี้ (18 มิ.ย. 61) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนการแก้ไขปัญหาจังหวัดชายแดนภาคใต้ (คปต.) ครั้งที่ 3/2561 โดยสํานักงานสภาความมั่นคงแห่งชาติ (สมช.) หรือ สล.คปต. เป็นฝ่ายเลขานุการ พร้อมมีผู้แทนพิเศษของรัฐบาลในฐานะกรรมการ คปต. ส่วนหน้า พร้อมด้วยหัวหน้าส่วนราชการที่เกี่ยวข้อง ทั้งในส่วนกลางและในพื้นที่จังหวัดชายแดนภาคใต้ เข้าร่วมประชุม ซึ่งสรุปสาระสําคัญ ดังนี้
ที่ประชุม คปต. ได้รับทราบเรื่องพระราชบัญญัติวินัยการเงินการคลังของรัฐ พ.ศ. 2561 ที่ให้หน่วยงานที่เกี่ยวข้องได้ยึดถือปฏิบัติ ด้วยความรอบคอบ ระมัดระวัง ตามเจตนารมณ์ของกฎหมาย และต้องดําเนินการด้วยความสุจริต คุ้มค่า โปร่งใส มีประสิทธิภาพและประสิทธิผล สามารถตรวจสอบได้
พร้อมกันนี้ ในส่วนของการติดตามความก้าวหน้าตามมติ คปต. และข้อสั่งการของประธาน คปต. ที่ผ่านมานั้น ได้รับทราบความก้าวหน้าการจัดทําแผนอัตรากําลังพลตํารวจหน่วยปฏิบัติการพิเศษ (นปพ.) และตํารวจตระเวนชายแดน (ตชด.) ในพื้นที่ รวม 4,700 อัตรา ให้มีความพร้อมรักษาความปลอดภัยในพื้นที่ในอนาคต และรับทราบการจัดทําแนวทางการจัดระเบียบชายแดนในพื้นที่จังหวัดชายแดนภาคใต้ เพื่อใช้เป็นกรอบให้หน่วยงานที่เกี่ยวข้องได้ยึดถือปฏิบัติอย่างเร่งด่วน
นอกจากนี้ ที่ประชุมได้พิจารณาและมีมติเห็นชอบร่วมกัน ประกอบด้วย 1) แนวทางแก้ไขปัญหาการรังวัดที่ดิน กรณีการจัดหาที่ดินเพิ่มเติมเพื่อการดําเนินโครงการพัฒนาด่านศุลกากรบูเก๊ะตา ตําบลโล๊ะจูด อําเภอแว้ง จังหวัดนราธิวาส ให้มีความพร้อมปฏิบัติงานและเพื่ออํานวยความสะดวกในการผ่านแดนตามกฎหมายแก่ผู้เดินทาง เข้า-ออก ค้าขาย ท่องเที่ยว รวมถึงผู้ประกอบการที่เข้ามาลงทุนในพื้นที่ 2) โครงการขับเคลื่อนค่ายพัฒนาเพื่อการเรียนรู้สังคมพหุวัฒนธรรม เพื่อส่งเสริมการสร้างความเข้าใจที่ถูกต้อง นําไปสู่การอยู่ร่วมกันในสังคมพหุวัฒนธรรมได้อย่างสันติสุข 3) โครงการจัดหาเรือยางตรวจการณ์ท้องแข็งในการใช้ลาดตระเวนทางน้ําในพื้นที่ เพื่อสนับสนุนการแก้ไขปัญหาการกระทําผิดกฎหมายตามแนวชายแดนให้มีประสิทธิภาพมากขึ้น และ 4) โครงการอาชีวศึกษาประชารัฐในจังหวัดชายแดนภาคใต้ เพื่อช่วยเหลือและสร้างโอกาสทางการศึกษาวิชาชีพแก่นักเรียนและเยาวชนในพื้นที่เป็นต้นไป
ทั้งนี้ ตอนท้ายของการประชุมฯ รองนายกรัฐมนตรี ในฐานะประธาน คปต. ได้เน้นย้ําให้หน่วยงานที่เกี่ยวข้องเร่งจัดระเบียบจังหวัดชายแดนในพื้นที่ภาคใต้โดยเร็ว โดยต้องคํานึงถึงความเป็นอยู่ของพี่น้องประชาชนในพื้นที่ รวมทั้งเน้นย้ําการดําเนินการด้านงบประมาณให้สอดคล้องกับเจตนารมณ์ของพระราชบัญญัติวินัยการเงินการคลังของรัฐ พร้อมกล่าวให้ทุกภาคส่วนให้ความสําคัญและสนับสนุนความร่วมมือในการแก้ไขปัญหาจังหวัดชายแดนภาคใต้อย่างต่อเนื่อง และเกิดผลอย่างเป็นรูปธรรม เพื่อประโยชน์สุขของพี่น้องประชาชนในพื้นที่ ซึ่งจะเป็นพลังร่วมสร้างสันติสุขอย่างยั่งยืนต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.อุตฯ เปิดการประชุมและปาฐกถาพิเศษ ในงาน Asean SEZ Summit 2018
วันศุกร์ที่ 14 ธันวาคม 2561
รมว.อุตฯ เปิดการประชุมและปาฐกถาพิเศษ ในงาน Asean SEZ Summit 2018
รมว.อุตฯ เปิดการประชุมและปาฐกถาพิเศษ ในงาน Asean SEZ Summit 2018
วันนี้ (14 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดการประชุมและปาฐกถาพิเศษ ในงาน Asean SEZ Summit 2018 ซึ่งเป็นการประชุมที่เชิญผู้บริหารเขตเศรษฐกิจพิเศษในกลุ่มประเทศ CLMVT ที่มีศักยภาพทั้ง 5 ประเทศ ประกอบด้วย กัมพูชา ลาว เมียนมา เวียดนาม และประเทศไทย มาร่วมหารือการนําเสนอนโยบายส่งเสริมการลงทุนและสิทธิพิเศษต่างๆของแต่ละประเทศให้กับนักลงทุนทั้งไทยและต่างประเทศได้รับทราบ โดยมีนายสมภพ ศักดิ์พันธ์พนม ประธานกรรมการ บริษัท แอสเซท โปร แมเนจเม้นท์ จํากัด กล่าวต้อนรับ ณ สโมสรทหารบก ถนนวิภาวดีรังสิต
รัฐบาลไทย-ข่าวทำเนียบรัฐบาล-รองนายกรัฐมนตรีติดตามความคืบหน้าการจัดสร้างพระเมรุมาศฯ
วันอังคารที่ 8 สิงหาคม 2560
รองนายกรัฐมนตรีติดตามความคืบหน้าการจัดสร้างพระเมรุมาศฯ
รองนายกรัฐมนตรีติดตามความคืบหน้าการจัดสร้างพระเมรุมาศฯ
วันอังคารที่ 8 สิงหาคม 2560 เวลา 17.00 น. พลเอก ธนะศักดิ์ ปฏิมาประกร รองนายกรัฐมนตรีติดตามความคืบหน้าการจัดสร้างพระเมรุมาศฯ สิ่งปลูกสร้างประกอบพระเมรุมาศฯ ณ ท้องสนามหลวง โดยอธิบดีกรมศิลปากร รายงานความคืบหน้าการดําเนินงาน ดังนี้
1. งานก่อสร้างพระเมรุมาศและอาคารประกอบ ภาพรวมขณะนี้คืบหน้ามากกว่าร้อยละ 70
2. งานศิลปกรรมประกอบพระเมรุมาศ
งานประติมากรรม ความคืบหน้าโดยรวมประมาณร้อยละ 70
3. งานประณีตศิลป์ในงานพระราชพิธีได้แก่
งานจัดสร้างพระโกศจันทน์ ประกอบลายฉลุบนโครงพระหีบแล้วเสร็จร้อยละ 80
4. งานบูรณปฏิสังขรณ์ราชรถและพระยานมาศ ประกอบด้วย
การบูรณปฏิสังขรณ์ราชรถและราชยานพระมหาพิชัยราชรถและพระที่นั่งราเชนทรยาน ได้รับการ
อนุรักษ์ ปิดทองประดับกระจกแล้วเสร็จประมาณร้อยละ ๘๐ ส่วนราชรถน้อยได้จัดทําลวดลายแกะสลักขึ้นใหม่ อยู่ระหว่างปิดทองประดับกระจก คืบหน้าร้อยละ ๗๐
การจัดสร้างราชรถปืนใหญ่ สําหรับอัญเชิญพระบรมศพเวียนอุตราวัฏ และ การจัดสร้างพระที่นั่ง
ราเชนทรยานน้อย สําหรับอัญเชิญพระบรมราชสรีรางคารจากมณฑลพิธีท้องสนามหลวง กลับสู่พระบรมมหาราชวังรอบพระเมรุมาศ ขณะนี้งานแกะสลักลวดลายและปิดทองประดับกระจกคืบหน้ามากกว่าร้อยละ 70
--------------
รัฐบาลไทย-ข่าวทำเนียบรัฐบาล-งาน “ตรานกยูงพระราชทาน สืบสานตำนานไหมไทย ครั้งที่ 14
วันพุธที่ 31 กรกฎาคม 2562
งาน “ตรานกยูงพระราชทาน สืบสานตํานานไหมไทย ครั้งที่ 14
รองปลัดนิสากร ร่วมรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี ทรงเปิดงาน “ตรานกยูงพระราชทาน สืบสานตํานานไหมไทย ครั้งที่ 14
วันนี้ (30 กรกฎาคม 2562) นางสาวนิสากร จึงเจริญธรรม รองปลัดกระทรวงอุตสาหกรรม ร่วมรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี ทรงเปิดงาน “ตรานกยูงพระราชทาน สืบสานตํานานไหมไทย ครั้งที่ 14” ซึ่งจัดขึ้นระหว่างวันที่ 30 กรกฎาคม – 4 สิงหาคม 2562 เวลา 10.00 – 20.00 น. ณ ศูนย์แสดงสินค้าและการประชุมอิมแพ็ค เมืองทองธานี ฮอลล์ 6-7
รัฐบาลไทย-ข่าวทำเนียบรัฐบาล-รมว.กก.  รับฟังความคิดเห็นพัฒนาการท่องเที่ยวกระบี่เน้นปลอดภัย ได้มาตรฐาน ยั่งยืน
วันอังคารที่ 13 สิงหาคม 2562
รมว.กก.  รับฟังความคิดเห็นพัฒนาการท่องเที่ยวกระบี่เน้นปลอดภัย ได้มาตรฐาน ยั่งยืน
10 สิงหาคม 2562 รัฐมนตรีว่าการกระทรวงการท่องเที่ยวและกีฬา(รมว.กก.) พบผู้ประกอบการธุรกิจท่องเที่ยวในพื้นที่กระบี่พร้อมรับฟังปัญหา อุปสรรค และข้อเสนอแนะ เพื่อพัฒนาอุตสาหกรรมการท่องเที่ยวไทย
วันที่10สิงหาคม2562นายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา(รมว.กก.) พบผู้ประกอบการธุรกิจท่องเที่ยวในพื้นที่กระบี่พร้อมรับฟังปัญหา อุปสรรค และข้อเสนอแนะ เพื่อพัฒนาอุตสาหกรรมการท่องเที่ยวไทยณ ห้องไทรเงิน โรงแรมกระบี่รีสอร์ท จังหวัดกระบี่
ประเด็นการหารือ อาทิ Krabi Go Green, Sport City,ท่าเรือสําราญ,ท่องเที่ยวชุมชน (CBT), Halal Tourism, Krabi Premium,ท่องเที่ยวเขตเมือง,และการท่องเที่ยวเชิงสุขภาพ น้ําพุร้อนสปา การประชุมหารือกันในครั้งนี้เพื่อหาแนวทางในการบูรณาการการทํางานร่วมกันระหว่างภาครัฐและภาคเอกชน
นายพิพัฒน์ (รมว.กก.) ให้สัมภาษณ์ว่า“กระทรวงการท่องเที่ยวและกีฬา พร้อมร่วมมือภาครัฐ เอกชน และผู้ประกอบการในพื้นที่ เพื่อผลักดันการท่องเที่ยวในพื้นที่ จ.กระบี่ ที่มีPositioningที่ชัดเจนด้านรักษาสิ่งแวดล้อมยั่งยืนมาแล้วนับ10ปี กระทรวงการท่องเที่ยวและกีฬา และการท่องเที่ยวแห่งประเทศไทยพร้อมที่จะเข้าไปช่วยส่งเสริมสนับสนุนให้คนในชุมชนในแต่ละท้องถิ่น สามารถกําหนดแนวทางและเอกลักษณ์ของตนเองให้เด่นชัด มีคุณภาพมากขึ้น สามารถกระจายรายได้สู่ชุมชน โดยสานประโยชน์ร่วมกัน พร้อมทั้งรณรงค์ให้สถานประกอบการและนักท่องเที่ยวร่วมกันลดการใช้พลาสติก เพื่อรักษาสิ่งแวดล้อม นอกจากนี้ ต้องการส่งเสริมและพัฒนาการท่องเที่ยวให้เกิดความหลากหลาย สามารถตอบโจทย์ความต้องการของนักท่องเที่ยว ทั้งนี้ จะต้องมีความถูกต้องและตั้งอยู่บนมาตรฐานอันเป็นที่ยอมรับ
รัฐบาลไทย-ข่าวทำเนียบรัฐบาล-รมว.พม. พร้อมคณะผู้บริหารกระทรวงฯ เข้าพบนายกฯ ติดเข็มกลัดดอกลำดวน เพื่อประชาสัมพันธ์งาน “วันผู้สูงอายุแห่งชาติ 13 เม.ย. 60”
วันศุกร์ที่ 7 เมษายน 2560
รมว.พม. พร้อมคณะผู้บริหารกระทรวงฯ เข้าพบนายกฯ ติดเข็มกลัดดอกลําดวน เพื่อประชาสัมพันธ์งาน “วันผู้สูงอายุแห่งชาติ 13 เม.ย. 60”
รมว.พม. พร้อมคณะผู้บริหารกระทรวงฯ เข้าพบนายกฯ ติดเข็มกลัดดอกลําดวน เพื่อประชาสัมพันธ์งาน “วันผู้สูงอายุแห่งชาติ 13 เม.ย. 60”
วันนี้ (4 เมษายน 2560) เวลา 08.00 น. ณ บริเวณด้านหน้าตึกบัญชาการ 1 ทําเนียบรัฐบาล กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหารกระทรวงฯ เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์งาน "วันผู้สูงอายุแห่งชาติ” ซึ่งตรงกับวันที่ 13 เมษายน 2560 ร่วมติดเข็มกลัดดอกลําดวน สัญลักษณ์วันผู้สูงอายุแห่งชาติ แก่นายกรัฐมนตรีและคณะรัฐมนตรีด้วย
พลตํารวจเอก อดุลย์ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) ได้จัดงานวันผู้สูงอายุแห่งชาติ ภายใต้แนวคิด "สูงวัย สูงคุณค่า ร่วมพัฒนาประเทศไทยสู่ประชารัฐ” เพื่อเป็นการรณรงค์ และปลูกจิตสํานึกประชาชนให้เห็นความสําคัญของผู้สูงอายุ โดยเน้นการสร้างพลังและส่งเสริมศักยภาพผู้สูงอายุ ซึ่งกรมกิจการผู้สูงอายุ ได้มีกําหนดจัดงานผู้สูงอายุแห่งชาติ ประจําปี 2560 ขึ้น ในวันจันทร์ที่ 10 เมษายน 2560 ณ ห้องแกรนด์ไดมอนด์ บอลรูม อาคารอิมแพคฟอรั่ม ศูนย์แสดงสินค้าและการประชุมอิมแพค เมืองทองธานี จังหวัดนนทบุรี โดยมีการจัดกิจกรรมต่าง ๆ อาทิ การรับมอบข้อเสนอสมัชชาผู้สูงอายุระดับชาติ ปี 2560 และมอบรางวัลผู้สูงอายุแห่งชาติ พุทธศักราช 2560 ผู้ชนะการแข่งขันกรีฑา และเปตองผู้สูงอายุไทย และหน่วยงาน องค์กรเอกชนที่สนับสนุนการดําเนินงานด้านผู้สูงอายุ เพื่อยกย่องเชิดชูเกียรติผู้สูงอายุ บุคคล หน่วยงาน องค์กรที่มีผลงานดีเด่นด้านผู้สูงอายุ และเพื่อเป็นกําลังใจให้กับผู้ที่ทุ่มเททํางาน เพื่อสนับสนุนการดําเนินงานด้านผู้สูงอายุ
พลตํารวจเอก อดุลย์ กล่าวเพิ่มเติมว่า รัฐบาลได้ให้ความสําคัญกับผู้สูงอายุอย่างจริงจัง ในสมัย จอมพล ป. พิบูลสงคราม เป็นนายกรัฐมนตรี ซึ่งได้มีการกําหนดนโยบายที่จะส่งเสริมสนับสนุนให้ประชาชนมีสภาพความเป็นอยู่ที่ดี มีคุณภาพ และดํารงชีวิตในสังคมได้อย่างปกติ เมื่อมาถึงสมัยรัฐบาล พล.อ. เปรม ติณสูลานนท์ ก็ได้สานต่อความสําคัญ โดยคณะรัฐมนตรีมีมติเมื่อวันที่ 14 ธันวาคม2525 อนุมัติและประกาศให้วันที่ 13เมษายน ของทุกปี เป็น "วันผู้สูงอายุแห่งชาติ” จวบจนถึงปัจจุบันนี้ และได้เลือก "ดอกลําดวน" เป็นสัญลักษณ์ของผู้สูงอายุ เพราะดอกลําดวนเป็นต้นไม้ที่ให้ความร่มเย็น ลําต้นมีอายุยืน มีใบเขียวตลอดปี ให้ร่มเงาดีและดอกมีสีนวล กลิ่นหอมเย็นนาน กลีบแข็งไม่ร่วงง่าย เหมือนกับผู้ทรงวัยวุฒิที่คงคุณธรรมความดีงามไว้ให้เป็นแบบอย่าง แก่ลูกหลานตลอดไป
รัฐบาลไทย-ข่าวทำเนียบรัฐบาล-รปอ.สุรพล ร่วมกับ SCG บ้านโป่ง นำทีมวิศวกรไฟฟ้าลงพื้นที่ตรวจระบบไฟฟ้าศาสนสถาน ณ จ.ราชบุรี
วันพฤหัสบดีที่ 29 สิงหาคม 2562
รปอ.สุรพล ร่วมกับ SCG บ้านโป่ง นําทีมวิศวกรไฟฟ้าลงพื้นที่ตรวจระบบไฟฟ้าศาสนสถาน ณ จ.ราชบุรี
นายสุรพล ชามาตย์ รองปลัดกระทรวงอุตสาหกรรม ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรม ณ วัดประชารังสรรค์ และวัดบ้านฆ้องน้อย
วันนี้ (29 สิงหาคม 2562) นายสุรพล ชามาตย์ รองปลัดกระทรวงอุตสาหกรรม ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรม พร้อมด้วยเจ้าหน้าที่สํานักงานอุตสาหกรรมจังหวัดราชบุรี ผู้บริหารบริษัท เอสซีจี แพคเกจจิ้ง บ้านโป่ง นําทีมวิศวกรไฟฟ้า เข้าร่วมลงตรวจประเมินความปลอดภัยระบบไฟฟ้า ภายใต้โครงการ “จิตอาสาพิทักษ์ศาสนสถาน” เฉลิมพระเกียรติเนื่องในปีมหามงคลพระราชพิธีบรมราชาภิเษกและเทิดพระเกียรติสมเด็จพระนางเจ้าสุทิดาฯ พระบรมราชินี ประจําเดือนสิงหาคม พ.ศ. 2562 ณ วัดประชารังสรรค์ และวัดบ้านฆ้องน้อย
จากนั้นเดินทางเยี่ยมชมหมู่บ้านปลอดขยะ (zero waste) ชุมชนบ้านรางพลับ หมู่ 1 ต.กรับใหญ่ อ.บ้านโป่ง จ.ราชบุรี หมู่บ้านต้นแบบ zero waste โดยได้รับการต้อนรับจากผู้นําชุมชนอย่างอบอุ่น
รัฐบาลไทย-ข่าวทำเนียบรัฐบาล-กรมบัญชีกลางมอบรางวัลองค์กรที่มีความเป็นเลิศฯ ยกมาตรฐานสู่ความยั่งยืน
วันพฤหัสบดีที่ 8 กุมภาพันธ์ 2561
กรมบัญชีกลางมอบรางวัลองค์กรที่มีความเป็นเลิศฯ ยกมาตรฐานสู่ความยั่งยืน
นายกรัฐมนตรีมอบรางวัล “องค์กรที่มีความเป็นเลิศในการบริหารจัดการด้านการเงินการคลัง” ครั้งที่ 4 ประจําปีงบประมาณ พ.ศ. 2560 จํานวน 22 หน่วยงาน เพื่อส่งเสริมการปฏิบัติงานด้านการเงินการคลังให้มีประสิทธิภาพเพิ่มขึ้นอย่างต่อเนื่อง และยั่งยืน
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยภายหลังพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 4 ประจําปีงบประมาณ พ.ศ. 2560 ณ ตึกสันติไมตรี ทําเนียบรัฐบาล ว่า ในวันนี้ (8 กุมภาพันธ์ 2561) กรมบัญชีกลางได้รับเกียรติจากพลเอก ประยุทธ์ จันทร์โอชา นายกรัฐมนตรี เป็นประธานมอบโล่รางวัลให้กับหน่วยงานที่ผ่านการประเมินผลการปฏิบัติงานของส่วนราชการตามขั้นตอนการบริหารด้านการเงินการคลัง 5 มิติ คือ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชี มิติด้านการตรวจสอบภายใน และมิติด้านความรับผิดทางละเมิด โดยแบ่งเป็น 3 ระดับรางวัล ได้แก่ ระดับดีเลิศ ระดับดีเด่น และระดับดี ซึ่งปีนี้มีส่วนราชการได้รับรางวัล จํานวน 22 หน่วยงาน 24 รางวัล จากส่วนราชการระดับกรมและมหาวิทยาลัย จํานวน 225 หน่วยงาน การมอบรางวัลในครั้งนี้ กรมบัญชีกลางได้ปรับปรุงหลักเกณฑ์ในการพิจารณารางวัลให้มีความเหมาะสมและเป็นปัจจุบัน โดยส่วนราชการที่จะมีสิทธิได้รับรางวัลในปีนี้ต้องได้คะแนนประเมินแต่ละด้าน 80 คะแนนขึ้นไป หลังจากนั้นจะนําคะแนนของส่วนราชการที่ผ่านเกณฑ์ในด้านนั้นๆ มาเรียงลําดับ ซึ่งส่วนราชการที่อยู่ในอันดับ 1-6 เท่านั้นที่มีสิทธิได้รับรางวัล โดยหน่วยงานที่ได้คะแนนเป็นอันดับ 1 จะได้รับรางวัลระดับดีเลิศ ส่วนราชการที่ได้คะแนนอันดับ 2-3 จะได้รับรางวัลระดับดีเด่น และส่วนราชการที่ได้คะแนนอันดับ 4-6 จะได้รับรางวัลระดับดี
อธิบดีกรมบัญชีกลาง กล่าวเพิ่มเติมว่า ทางกรมบัญชีกลางได้ปรับปรุงหลักเกณฑ์การพิจารณารางวัลองค์กรที่มีความเป็นเลิศในการบริหารจัดการด้านการเงินการคลังให้มีมาตรฐานสูงขึ้น เพื่อส่งเสริมให้ส่วนราชการพัฒนาคุณภาพและมาตรฐานการปฏิบัติงานภายในองค์กรให้มีประสิทธิภาพและมีความยั่งยืน
รัฐบาลไทย-ข่าวทำเนียบรัฐบาล-รง.เผยต้นปี 60 จ้างงานขยายตัว เตรียมตั้งกรมใหม่“สำนักงานเศรษฐกิจการแรงงาน”
วันพฤหัสบดีที่ 27 เมษายน 2560
รง.เผยต้นปี 60 จ้างงานขยายตัว เตรียมตั้งกรมใหม่“สํานักงานเศรษฐกิจการแรงงาน”
นางเพชรรัตน์ สินอวย ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยภายหลังการประชุมกระทรวงว่า กระทรวงแรงงานจําเป็นต้องปฏิรูปองค์กร โดยการปฏิรูปโครงสร้างภายในเป็นลําดับแรกจัดตั้ง“สํานักงานเศรษฐกิจการแรงงาน”เป็นหน่วยงานภายในเทียบเท่าระดับกรม
นางเพชรรัตน์ สินอวย ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยภายหลังการประชุมกระทรวงว่า กระทรวงแรงงานจําเป็นต้องปฏิรูปองค์กร โดยการปฏิรูปโครงสร้างภายในเป็นลําดับแรกจัดตั้ง“สํานักงานเศรษฐกิจการแรงงาน”เป็นหน่วยงานภายในเทียบเท่าระดับกรมขึ้นมา เนื่องจากกระทรวงแรงงานต้องพัฒนาทรัพยากรมนุษย์ของประเทศเป็นสําคัญ ให้สอดคล้องกับกรอบยุทธศาสตร์การพัฒนากําลังคนของประเทศในระยะ 20 ปีข้างหน้าเพื่อรองรับยุทธศาสตร์ชาติ 20 ปี ทั้งนี้จะลงนามความร่วมมือทางวิชาการกับคณะเศรษฐศาสตร์ มหาวิทยาลัยธรรมศาสตร์ในวันที่ 11 พฤษภาคมนี้ เพื่อทําการศึกษาวิเคราะห์และทํางานร่วมกับสํานักงานเศรษฐกิจการแรงงาน ซึ่งมีอํานาจหน้าที่ในการชี้ทิศทางการผลิตกําลังคนของประเทศเพื่อสร้างรากฐานด้านแรงงานวิเคราะห์และชี้นําทิศทางนโยบาย (Policy Adviser) ด้านการพัฒนาทรัพยากรมนุษย์ของประเทศให้สอดรับกับยุทธศาสตร์ชาติ 20 ปี ให้สามารถก้าวเดินในการผลิตและพัฒนากําลังคนของประเทศให้สอดคล้องเชื่อมโยงกัน นอกจากนี้จะทําหน้าที่คาดการณ์และพยากรณ์สถานการณ์ด้านแรงงานของประเทศในอนาคตล่วงหน้า 12 เดือน โดยมีการติดตามสถานการณ์ที่เกิดขึ้นจริงเพื่อนํามาปรับปรุงให้การพยากรณ์มีความใกล้เคียงกับสถานการณ์ที่เกิดขึ้นจริงมากยิ่งขึ้นอย่างต่อเนื่อง การกําหนดท่าทีและความร่วมมือด้านเศรษฐกิจการแรงงานระหว่างประเทศ รวมทั้งติดตามและประเมินผล ทั้งนี้ จะมีการสัมมนาวิชาการประจําปี การนําเสนอผลงานวิชาการจากภาคีเครือข่ายด้านแรงงาน เป็นต้น
นางเพชรรัตน์ ยังกล่าวถึงสถานการณ์การจ้างงานในระบบประกันสังคมตามมาตรา 33 ตั้งแต่มกราคม - มีนาคม 2560 พบว่า การจ้างงานมีการขยายตัวทุกเดือนอย่างต่อเนื่อง โดยในเดือนมกราคมขยายตัวจากเดือนธันวาคม 2559 ขึ้นมาที่ร้อยละ 1.42 เดือนกุมภาพันธ์ขยายตัวขึ้นมาร้อยละ 1.56 และเดือนมีนาคม ขยายตัวขึ้นมาร้อยละ 1.71 ตามลําดับ ซึ่งสะท้อนให้เห็นว่าการประกอบกิจการของผู้ประกอบการมีการเจริญเติบโตทําให้การจ้างงานในระบบประกันสังคมในมาตรา 33 ขยายตัวอย่างต่อเนื่อง ซึ่งถือว่าระบบเศรษฐกิจยังมีเสถียรภาพดีอยู่
นอกจากนี้ กระทรวงแรงงานยังได้มีการเฝ้าระวังสถานการณ์ด้านแรงงานอย่างต่อเนื่อง ซึ่งได้รับข้อมูลจากกรมสวัสดิการและคุ้มครองแรงงาน สํานักงานแรงงานจังหวัด กรมการจัดหางาน และสํานักงานประกันสังคม พบว่า อุตสาหกรรมการผลิตเป็นอุตสาหกรรมที่ต้องมีการเฝ้าระวังอย่างใกล้ชิด โดยเฉพาะการแปรรูป การถนอมสัตว์น้ํา ชิ้นส่วนและอุปกรณ์เสริมสําหรับรถยนต์ และแผ่นวงจรอิเล็กทรอนิกส์ จากข้อมูลความต้องการแรงงานเดือนมีนาคมของกรมการจัดหางาน พบว่า ผู้ประกอบการต้องการแรงงานจํานวน 37,488 อัตรา ซึ่งขยายตัวอย่างต่อเนื่องตั้งแต่เดือนมกราคมอยู่ที่ 30,645 อัตรา เดือนกุมภาพันธ์ 33,889 อัตรา และเดือนมีนาคมเพิ่มขึ้นเป็น 37,488 อัตรา ซึ่งยืนยันว่าการจ้างงานยังขยายตัวต่อเนื่องสอดคล้องกับการขยายตัวอย่างต่อเนื่องของผู้ประกันตนในระบบประกันสังคมมาตรา 33
-----------------------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
27 เมษายน 2560